C 31/16
LV
Eiropas Savienības Oficiālais Vēstnesis
21.1.2022.
CITI TIESĪBU AKTI
EIROPAS KOMISIJA Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu (2022/C 31/10)
Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.
STANDARTA GROZĪJUMA APSTIPRINĀŠANAS PAZIŅOJUMS
“Barbera d’Alba” PDO-IT-A1068-AM04 Paziņojuma datums: 2021. gada 21. oktobrī.
APSTIPRINĀTĀ GROZĪJUMA APRAKSTS UN PAMATOJUMS 1.
“Barbera d’Alba” ar norādi, ka tas iegūts Castellinaldo apakšapgabalā Ar ACVN “Barbera d’Alba” apzīmētā produkta noteiktais ģeogrāfiskais apgabals ietver apakšapgabalu ar nosaukumu “Castellinando”.
Šis apgabals ar unikālām īpašībām tradicionāli ir bijis zināms kā īpaši piemērots vīnkopībai un jau no paša sākuma ir bijis iekļauts produkta “Barbera d’Alba” specifikācijā, un tajā kopš 20. gadsimta sākuma ir ražots vīns ar nosaukumu “Barbera Castellinaldo”.
1990. gados ražotāji apvienojās, lai izveidotu asociāciju ar mērķi pieņemt noteikumus, kas ir stingrāki par noteikumiem, kurus piemēro ar ACVN apzīmētajiem vīniem.
Castellinaldo apakšapgabals ir skaidri definēts.
Tajā ietilpst Castellinaldo d’Alba pašvaldības teritorija un daļa no Vezza d’Alba, Canale, Priocca, Magliano Alfieri, Castagnito un Guarene pašvaldību teritorijas Kuneo [Cuneo] provincē.
Noteikumi attiecībā uz Castellinaldo apakšapgabalu ir izklāstīti produkta “Barbera d’Alba” specifikācijas beigās un ietver ierobežojošākus nosacījumus, kas paredzēti tā unikālo īpašību izcelšanai.
Augsne nav tik smilšaina, un zeme vairāk līdzinās tai, kāda atrodas tieši pie Tanāro [Tanaro] upes.
Reljefa ziņā pakalni ir daudz lēzenāki nekā pārējā ar ACVN apzīmētā produkta apgabalā.
Augsne nav tik smilšaina, bet to kompensē tajā esošais māls (Marne di Sant’Agata, fosilais slānis, Augštortonijas laikmeta slānis).
Šis apakšapgabals aizņem aptuveni 20 % no apgabala, kurā var izmantot ACVN “Barbera d’Alba”, un tā potenciālā platība ir 207 hektāri, bet potenciālais produkcijas apjoms — aptuveni 1 837 000 pudeļu.
Grozījumi attiecas uz ACVN vispārējās specifikācijas 1. un 9. pantu (attiecīgi uz Castellinaldo apakšapgabalam paredzētajiem noteikumiem un iedaļu par saikni), kā arī uz šādām iedaļām: “4.
Vīna vai vīnu apraksts”; “5.
Vīndarības metodes”; “5.1.
Īpašās vīndarības metodes” un “5.2.
Maksimālais ražas iznākums”; “6.
Vīnogu audzēšanas apgabals”; “8.
Saikne ar vidi”.
2.
Vīnogu audzēšanas apgabals — Lai uzlabotu skaidrību, ar ACVN “Barbera d’Alba” apzīmētā produkta vīnogu ražošanas apgabala apraksts specifikācijā ir pārformulēts, iekļaujot sīkāku informāciju.
Tas darīts tāpēc, ka apraksts bija pārāk vispārīgs.
Šis ir formāls grozījums, kas neietver nekādas izmaiņas ģeogrāfiskā apgabala robežās. — Aprakstītas arī Castellinaldo vīnogu audzēšanas apakšapgabala robežas ar ACVN “Barbera d’Alba” apzīmētā produkta apgabalā.
(1) OV L 9, 11.1.2019., 2. lpp.